Tšintšilja
See artikkel räägib villakhiirlaste sugukonna tšintšilja perekonnast. Kodustatud tšintšilja kohta vaata artiklit Tšintšilja (koduloom). Tšintšilja (ladina keeles Chinchilla) ehk villakhiir on Lõuna-Ameerika näriliste perekond, kuhu kuulub kaks liiki: lühisabaline tšintšilja (Chinchilla chinchilla, varem C. brevicaudata), pikasabaline tšintšilja (Chinchilla lanigera). Tšintšiljad on öise eluviisiga taimtoidulised loomad, kes elavad suurtes kolooniates. Nende looduslik elupaik on Andides, üks liik elab kõrgemal mägedes, teine kuivadel mäejalamitel. Mõlemad liigid on ohustatud ja Maailma Looduskaitseliidu (IUCN) punases nimekirjas.